Leon Reid

Leon Reid (født 26. juli 1994 i Bath) er en britisk sprinter. Han har sølv på 200 meter fra U23-EM i 2015 og junior-EM i 2013 som fremste internasjonale meritter.

 Idrettskarriere 
2010
Reid nådde semifinalen på 100 meter ved det engelske skolemesterskapet i 2010 (Aviva English Schools' Championships), og kom på 2.-plass i lengde ved Avon Schools Championships. Han vant en del regionale konkurranser, som South West Schools Championships (100 meter), South West Inter-counties Championships (100 og 200 meter), Avon Schools Championships (100 meter) og UK Young Athletes League Midland 1 SW (lengdehopp). Ved det britiske skolemesterskapet (UK Schools Games) i Gateshead kom han på 8.-plass på 100 meter.The Power of 10 - Leon Reid, besøkt 16. desember 2015. 

2011
I 2011 kom han på 4.-plass på 200 meter ved det walisiske U20-mesterskapet i friidrett innendørs, og stilte også til start på 200 meter ved det engelske U20-mesterskapet innendørs i februar, men ble diskvalifisert. Han satte ny personlig rekord på 200 meter innendørs ved Birmingham Games i februar, med 22,09.The Power of 10 - Birmingham Games Birmingham 5-6 Feb 11, besøkt 17. desember 2015. Han deltok ved det britiske juniormesterskapet i friidrett, der han ble slått ut i innledningsheatet på 200 meter og semifinalen på 100 meter. Han deltok i juniorklassen ved det engelske skolemesterskapet (English Schools' Championships), der han kom på 3.-plass på 100 meter. Han ble også tatt ut til å delta ved European Youth Olympic Festival 2011, der han kom på 2.-plass på 100 meter, bak Daniel Kölsch. Reid satte her personlig rekord med tiden 10,67.The Power of 10 - European Youth Olympic Festival Trabzon, TUR 24-29 Jul 11, besøkt 17. desember 2015. I september deltok han også ved Samveldeungdomslekene i Douglas på Man, der han nådde finalen på 100 meter, og løp der inn til 6.-plass. Han deltok også på det britiske laget som fikk sølv på 4 x 100 meter stafett.Samveldeungdomslekene 2011 - Athletics - 4 x 100m Relay Men, besøkt 21. desember 2015. 

2012
Han satte personlig rekord på 60 meter innendørs i januar 2012, med tiden 6,96 sekunder, da han kom på 3.-plass ved UWIC Grand Prix i Cardiff.The Power of 10 - UWIC Grand Prix Cardiff 8 Jan 12 Han vant samme distanse ved Celtic Cup senere i januar, og kom på 2.-plass ved Midland Championships i februar, der han også kom på 2.-plass på 200 meter. Ved det engelske U20-mesterskapet innendørs i februar kom han på 2.-plass på 200 meter, bak Adam Gemili.The Power of 10 - England U15/U17/U20 Championships Birmingham 25-26 Feb 12, besøkt 18. desember 2015. Han vant 200 meter ved Avon & West Of England Open Track & Field Championships, og både 100 og 200 meter ved British Colleges Sport National Championships i mai 2012. 

Ved det engelske mesterskapet i friidrett 2012 kom han på 6.-plass på 200 meter, med ny personlig rekord på 21,64 sekunder i semifinalen.The Power of 10 - England Championships (Inc North & Midland Champs) Birmingham 2-4 Jun 12, besøkt 18. desember 2015. To uker senere deltok han ved det engelske juniormesterskapet (U20), der han ble diskvalifisert i semifinalen på 100 meter, og ble slått ut i innledningsheatet på 200 meter. Også ved det britiske mesterskapet i friidrett ble han slått ut i innledningsheatet på 100 meter, der han løp på 10,85. I juli vant han 100 meter ved det engelske skolemesterskapet (Aviva English Schools' Championships), med ny personlig rekord på 10,64.The Power of 10 - Aviva English Schools' Championships Gateshead 6-7 Jul 12, besøkt 18. desember 2015. 

2013
Reid forbedret sin personlige rekord på 60 meter innendørs til 6,93 ved Welsh Athletics & Cardiff Met Grand Prix Series i januar 2013. Han løp på 7,00 i innledningsheatet ved det britiske mesterskapet innendørs, og gikk ikke videre til semifinalene. I mai vant han både 100 og 200 meter ved British Colleges Sports National Championships, og han kom på 2.-plass på 200 meter ved det engelske U20-mesterskapet i juli, bak Reece Prescod.The Power of 10 - England Athletics U20/U23 Championships (Inc U18 Events) Bedford 15-16 Jun 13, besøkt 21. desember 2015. Han ble dermed tatt ut til junior-EM i friidrett 2013 i Rieti i Italia, der han nådde finalen etter at han fikk personlig rekord og best tid av alle i semifinalene, med tiden 20,62 på 200 meter. I finalen løp han på 20,92, og fikk sølv bak Nethaneel Mitchell-Blake.European Athletics - 22nd European Athletics Junior Championships, Stadio Raul Guidobaldi Rieti  ITA  18 - 21 July , besøkt 21. desember 2015. 

Han vant 400 meter ved England Athletics South West Championships i august, og i desember trente han på Racers Track Clup på Jamaica, sammen med bl.a. Usain Bolt og Yohan Blake.Samveldelekene 2014 - Leon Reid, besøkt 21. desember 2015. 

2014
I februar 2014 deltok Reid på 200 meter ved det britiske mesterskapet i friidrett innendørs i Sheffield, men ble slått ut i innledningsheatet, der han løp på 21,48. Ved det britiske mesterskapet utendørs, som også var EM-uttak, kom han på 6.-plass på 200 meter. Han vant 100 meter ved Belfast International. Han deltok på både 100 og 200 meter ved Samveldelekene 2014. På 100 meter ble han diskvalifisert i innledningsheatet på grunn av tyvstart.BBC Sport - Glasgow 2014: Foster into semi-finals but Smyth & Reid exit 100m, besøkt 21. desember 2014. På 200 meter ble han slått ut i semifinalen.  

Han vant både 200 og 400 meter ved South West Championships i august. 

2015
Innendørssesongen 2015 startet med 3.-plass på 60 meter ved Windsor, Slough, Eton & Hounslow AC Winter Series, der han satte personlig rekord med 6,76 sekunder. Han kom på 3.-plass på 400 meter ved Midland Championships, og vant 200 meter ved Midland Counties Open, der han også kom på 2.-plass på 60 meter. 

Ved Meeting Internazionale Citta' Di Gavardo i Gavrdo i Italia utendørs i mai satte han personlig rekord på 100 meter, med tiden 10,34. Han vant her den ene av to finaler, og kom på 3.-plass totalt.FIDAL - 10° Meeting Internazionale Citta' di Gavardo-Gavardo Meeting - 100 metri uomini - risultati, besøkt 21. desember 2015. Han satte også personlig rekord på 200 meter ved AtletiCAGenève i juni, da han løp på 20,62 og kom på 2.-plass. Han kom også på 2.-plass på 100 meter ved IFAM Outdoor i Oordegem i Belgia, bak norske Jaysuma Ndure.Liveresults.be - IFAM Outdoor , besøkt 21. desember 2015. Her kom han også på 2.-plass på 200 meter. 

Han ble engelsk U23-mester på 200 meter i juni, og ble tatt ut til U23-EM i friidrett 2015 i Tallinn i Estland. Der nådde han finalen, og løp inn til sølv på 200 meter, bak polske Karol Zalewski.

2016
Han kom på femteplass på 60 meter i det walisiske mesterskapet innendørs 2016. Han representerte Birchfield Harriers under Europacupen i friidrett for klubblag (Gruppe B), og vant der 100 og 200 meter.European Athletics - ECCC Track & Field Senior - 2016, besøkt 12. august 2018. I juni ble han engelsk U23-mester på 200 meter i Bedford, og han kom på sjetteplass på 200 meter under Britisk mesterskap i friidrett 2016.

2017
I det walisiske mesterskapet innendørs 2017 vant Reid 60 meter, med tiden 6,85 i finalen. Han vant også 60 meter og 200 meter i det irske mesterskapet innendørs, der han satte personlig rekord på begge distansene med 6,74 og 21,08 sekunder. Den 2. juni satte han personlig rekord på 100 meter, med 10,33 sekunder, da han kom på andreplass i Aarhus Nordic Challenge. Han deltok i det nordirske mesterskapet i friidrett, og vant der 100 og 200 meter. I Britisk mesterskap i friidrett 2017 kom han på tredjeplass på 200 meter, med ny personlig rekord på 20,38 sekunder.

2018
Reid vant 60 og 200 meter i det irske innendørsmesterskapet i februar 2018. Han representerte Nord-Irland under Samveldelekene 2018 i Australia, og fikk der bronse på 200 meter, bak Jereem Richards og Aaron Brown. I Europacupen i friidrett for klubblag deltok Birchfield Harriers i Gruppe A, og Reid vant der 200 meter. 

Britisk mesterskap i friidrett 2018 i juli var også uttak til EM i friidrett, og Reid kom der på tredjeplass på 200 meter. Han ble dermed tatt ut til EM i friidrett 2018 i Berlin. Der fikk han sjette beste tid i semifinalen på 200 meter, med 20,38, og han kom på sjuendeplass i finalen med tiden 20,37.Athletics - 200m Men, besøkt 13. august 2018.

2021
Han representerte Storbritannia under Sommer-OL 2020 i Tokyo på 200 meter der han ble utslått i semifinalen.

 Referanser 

 Eksterne lenker 

  Profil hos European Athletics
  Profil hos The Power of 10
  Profil hos Samveldelekene 2018 
  Profil hos Samveldelekene 2014

Kategori:Britiske sprintere
Kategori:Engelske sportsutøvere
Kategori:Personer fra Bath
Kategori:Fødsler i 1994
Kategori:Deltakere for Nord-Irland under Samveldelekene 2018
Kategori:Friidrettsutøvere under Samveldelekene 2018
Kategori:Deltakere for Irland under EM i friidrett innendørs 2021
Kategori:Deltakere for Storbritannia under Sommer-OL 2020
Kategori:Friidrettsutøvere under Sommer-OL 2020